માતરમાં કુલ ૨૦ સભ્યો છે. જેમાં કોંગ્રેસમાંથી ૧૪ સભ્યો અને ભાજપના ૬ સભ્યો હતા. આ વખતે પ્રમુખ-ઉપપ્રમુખની ચૂંટણીમાં કોંગ્રેસમાં જ અસંતોષ હતો. જેમાં વિમળાબેન પરમારે બીજેપીના ટેકાથી પ્રમુખ પદ માટે ફોર્મ ભર્યુ હતું. જ્યારે કોંગ્રેસ તરફથી મકવાણા ઘનશ્યામભાઈએ પ્રમુખ તરીકે ફોર્મ ભર્યુ હતું. જેમાં ઘનશ્યામભાઈને ૧૨ મત અને જ્યારે વિમળાબેનને ૮ મત મળ્યા હતા. એવી જ રીતે ઉપપ્રમુખ માટે પણ બે ફોર્મ ભરાયા હતા. જેમાં કોંગ્રેસના જ સૂર્યકાન્તભાઈ પટેલે જ્યારે ભાજપના ટેકાથી બુધાભાઈ ધીરાભાઈ ગોહેલ ફોર્મ ભરતાં ચૂંટણી થઈ હતી. જેમાં પટેલ સૂર્યકાન્તભાઈને ૧૨ મત અને બુધાભાઈ ગોહેલને ૮ મત મળ્યા હતા. જેથી પટેલ સૂર્યકાન્તભાઈ વિજેતા જાહેર કરાયા હતા.